# VASTAAVA KURAATTORI

## 1. YLEISKUVAUS TEHTÄVÄSTÄ

## 1.1 Koulutusvaatimus ja työn edellyttämä osaaminen

Oppilas- ja opiskelijahuoltolain (1287/2013) 7§:n mukaan jokaisen oppilaitoksen käytettävissä tulee olla vastaavan kuraattorin palvelut. Kelpoinen vastaavana kuraattorina on toimimaan sosiaalihuollon ammattihenkilöistä annetun lain (817/2017) 7§:n mukainen ammattihenkilö (sosiaalityöntekijä).

Koulun sosiaalityön asiantuntijuutta ja tehtävää määrittää oppilas- ja opiskelijahuoltolaki (1287/2013) sekä sosiaalihuoltolaki (1301/2014). Näiden lisäksi vastaavalta kuraattorilta edellytetään laaja-alaista perehtyneisyyttä sosiaali-, koulu- ja erityislainsäädäntöön. Koulun kontekstissa sosiaalityön erityisasiantuntijana toimiminen vaatii vankkaa, monipuolista ja laaja-alaista sosiaalityön sisältöjen osaamista sekä sosiaalityön menetelmien ja prosessien hallintaa.

*Lainsäädäntö ei määrittele vastaavan kuraattorin asemaa organisaatiossa. Nimikkeellä tarkoite-*   
*taan vaativaa asiantuntijatehtävää. Työnantaja päättää, toimiiko vastaava kuraattori esimiehenä.*   
*Tarvittaessa vastaava kuraattori antaa sosiaalityön erityisosaamiseen liittyvää konsultaatiota muille.*   
*Tällä nimikkeellä työskenteleviä sosiaalityöntekijän kelpoisuuden omaavia kuraattoreita voi olla*   
*kunnassa yksi tai useita huomioiden palveluiden tarve, paikalliset voimavarat sekä opiskeluhuollon*   
*järjestämistapa. Lainsäädäntö asettaa vain koulutustasoa ja koulutuksen sisältöä koskevat vähim-*   
*mäisvaatimukset. Vastaavan kuraattorin ja kuraattorin tehtäväkuvat ja työnjako päätetään niiden ra-*   
*joissa paikallisesti. Kuntainfo 13a/2015 (s. 4-5)*

## 1.2 Tehtävän tarkoitus

Vastaavan kuraattorin tehtävä on itsenäinen ja vaativa sosiaalityön asiakas- ja asiantuntijatehtävä pedagogisen asiantuntijuuden kontekstissa, jossa sosiaalityön tehtävä on organisaation perustehtävää täydentävä. Koulun sosiaalityö sisältää monitasoista ammatillista muutostyötä sekä epäkohtia, opiskelijoiden tarpeita ja organisaatioiden toimintaongelmia esiin nostavaa raportointia ja kehittämistyötä.

Vastaavan kuraattorin tehtävä on rakentaa opiskelijoiden ja oppilaitosyhteisöjen tarpeisiin vastaava sosiaalisen tuen ja palvelujen kokonaisuus (yksilö-, ryhmä-, yhteisö- ja rakenteiden taso), sovittaa se yhteen muiden opiskeluhuollon toimijoiden kanssa sekä ohjata, seurata ja arvioida sen toteutumista ja vaikutuksia. Työn tavoitteena on opiskelijoiden hyvinvoinnin, osallisuuden, myönteisen kokonaiskehityksen ja opiskelun tukeminen sekä oppilaitosyhteisön sosiaalisen eheyden edistäminen.

Vastaavan kuraattorin palvelu on suunnattu opiskelussa, kasvussa tai kehityksessä tukea tarvitseville esi-, perus- ja toisen asteen oppilaitosten opiskelijoille ja heidän huoltajilleen sekä oppilaitosyhteisöille.

## 2. KESKEISET TEHTÄVÄT/TEHTÄVÄKOKONAISUUDET

**Rakenteellinen asiantuntijatyö**

* Koulun sosiaalityön asiantuntijana toimiminen (oppilaitoksen, alueen, kunnan, maakunnan sekä valtakunnan tasolla)
* Koulun sosiaalityön duaalimallin ammatillinen johtaminen ja kehittäminen yhdessä kuraattorien kanssa
* Opiskeluhuollon kokonaisuuden kehittäminen yhdessä muiden toimijoiden kanssa
* Toimintaympäristöjen muutosten ennakointi
* Tutkiva työote monialaiseen yhteisölliseen hyvinvoinnin edistämiseen sen rakenteiden kehittämiseksi
* Tutkitun tiedon ja toimenpide-ehdotusten välittäminen sosiaalisten ongelmien ehkäisemiseksi ja korjaamiseksi sekä sosiaalisen hyvinvoinnin edistämiseksi
* Monialaisen rakenteellisen sosiaalityön koordinointi opiskeluhuollon kontekstissa
  + tiedonkeruu ja koostaminen, hyvien käytäntöjen kehittäminen/levittäminen ja epäkohtien esiin nostaminen (sosiaalinen raportointi)
  + Strateginen hyvinvoinnin edistäminen eri tasoilla
  + Osallisuuden edistäminen oppilaitosyhteisöissä ja palveluissa
  + Oikeudenmukaisuustyö opiskeluhuollon kokonaisuudessa eri tasoilla opiskelijoiden oikeuksien edistämiseksi.
* Opiskeluhuoltopalvelujen yhdenvertaisen saatavuuden ja laadun edistäminen
* Konsultatiivinen tuki kuraattoreille, oppilaitoksille ja muille verkostoille
* Yhteiskunnallinen vaikuttaminen sosiaalisen oikeudenmukaisuuden edistämiseksi
* Verkosto- ja sidosryhmätyöskentely
* Yhteisöihin ja rakenteisiin kohdistuva palveluna vastaavan kuraattorin palvelu jokaisen oppilaitoksen käytettävissä

**Yhteisöllinen opiskeluhuolto**

* Konsultaatio/kuraattorin työparina toimiminen haastavissa tilanteissa tai uusien mallien käyttöönotossa
* Opiskelijoiden oppimisen, hyvinvoinnin, osallisuuden ja sosiaalisten valmiuksien tukeminen yhteisön tasolla
* Opiskeluhuoltoryhmän ja kehittämistiimien toimintaan osallistuminen sosiaalialan asiantuntijana
* Oppilaitoskohtaisen opiskeluhuoltotyön suunnitteluun ja arviointiin osallistuminen
* Teemapäivien, vanhempainiltojen ja oppilaitokseen tutustumispäivien suunnitteluun ja toteuttamiseen osallistuminen
* Opiskelijan lähiverkoston ja koulun välisen yhteistyön edistäminen
* Kuraattoripalveluista tiedottaminen yhteistyössä koulutuksenjärjestäjän kanssa
* Oppilaitos-ja ryhmäkohtaisten kohtaisten kyselyiden laatimiseen ja pohjalta toteutettavien toimintamallien ja toimenpiteiden suunnitteluun osallistuminen (mm. Ilmapiiri, työrauha, kiusaaminen)
* Ryhmä- ja luokkatason työskentely:
* ryhmien yleistilanteen kartoitus ja havainnointi
* havaittuun tarpeeseen perustuva teema-/pienryhmien toteutus
* ryhmäyttämiseen osallistuminen
* Oppilaitoksen henkilöstön neuvonta ja ohjaus

**Yksilökohtainen opiskeluhuolto**

* Konsultaatio/kuraattorin työparina toimiminen haastavissa tilanteissa
* Monialaisiin asiantuntijaryhmiin osallistuminen ja tukitoimien suunnitteluun ja seurantaan osallistuminen osana monialaisesta asiantuntijaryhmää
* Konsultaatio/kuraattorin työparina toimiminen haastavissa tilanteissa
* Opiskelijan ja perheen kokonaistilanteen kartoittaminen (koulunkäynti, vapaa-aika, elämänhallinta, verkostot, voimavarat, vuorovaikutussuhteet)
* Tukitapaamiset opiskelijan kanssa (mm. voimavarat, vahvuudet, opiskelun tuki, tunteiden hallinta, sosiaaliset suhteet)
* Verkostojen kokoaminen tai yhteistyö jo olemassa olevien verkostojen kanssa
* Vanhempien tukeminen
* Yksilötyön kirjaaminen asiakasrekisteriin
* Oppilaitoksen henkilökunnan konsultaatio
* Yksilön tarpeisiin vastaaminen yhteisöllisellä tasolla (erilaiset ryhmät, kohdennetut vanhempainillat jne.)
* Tarvittaessa opiskelijan ohjaaminen muiden palvelujen piiriin/monialaisen yhteistyön laajentaminen

**Oppimisen tukeen liittyvä sosiaalityön konsultaatio,** koulutuksellisen oikeudenmukaisuuden edistäminen opiskeluhuollon kaikilla tasoilla

### 3. TYÖN VAIKUTUKSET JA VASTUU

### 3.1. Laajuus ja pysyvyys

Työskenteleminen kouluissa ja oppilaitoksissa mahdollistaa laajan vaikuttamisen kaikkiin esi-, perus- ja toisen asteen opiskelijoihin. Hyvinvointia edistävän työn kohteena on oppilaitosyhteisöt ja niiden rakenteet. Työ sisältää laajoissa verkostoissa työskentelyä (mm. lapsille, nuorille ja perheille suunnatut julkisen ja kolmannen sektorin sosiaali-, terveys- ja hyvinvointipalvelut). Vastaava kuraattori osallistuu opiskeluhuollon, opetus- ja kasvatustyön kehittämiseen ja konsultointiin oppilaitoksen, alueen, kunnan, maakunnan sekä valtakunnan tasolla.

Kouluissa ja oppilaitoksissa työskentely mahdollistaa yksilö- ja yhteisötason ehkäisevän ja korjaavan työn ja varhaisen puuttumisen ongelmiin. Työ tukee perusopetuksen, lukiokoulutuksen ja ammatillisen perusopetuksen tavoitteiden toteutumista sekä ehkäisee nuorten syrjäytymistä. Työn vaikutukset ovat kauaskantoisia ja pitkäkestoisia.

### 3.3. Johtamis- ja esimiestyö

Lainsäädäntö ei määrittele vastaavan kuraattorin asemaa organisaatiossa. Nimikkeellä tarkoitetaan vaativaa asiantuntijatehtävää. Tarvittaessa vastaava kuraattori antaa sosiaalityön erityisosaamiseen liittyvää konsultaatiota muille. 

### 3.4 Vaikutukset toimintaedellytyksiin

Rakenteellisen ja ehkäisevän sosiaalityön laaja-alainen suunnittelu, kehittäminen ja toteuttaminen peruspalveluissa sekä osallistuminen kehittämistyöhön eri tasoilla. Monialaisen opiskeluhuoltotyön suunnittelu, kehittäminen ja toteuttaminen poikkihallinnollisessa yhteistyössä eri toimijoiden kanssa.

## 4. YHTEISTYÖ JA TYÖOLOSUHTEET

### 4.1 Vuorovaikutus

Vastaavan kuraattorin työssä päivittäisten vuorovaikutussuhteiden määrä on suuri. Työssä onnistuminen edellyttää kykyä työskennellä monialaisella työotteella verkostoissa eri-ikäisten ja -kulttuuristen oppilaiden, opiskelijoiden, opiskelijaryhmien, perheiden sekä eri ammattikuntien edustajien kanssa. Työssä korostuvat hyvät vuorovaikutus-, neuvottelu- ja yhteistyö- ja viestintätaidot, joustavuus ja kyky sopeutua nopeasti vaihtuviin ennakoimattomiin työtilanteisiin sekä oman tietotaidon soveltaminen. Taito johtaa, neuvotella ja motivoida on oleellinen osa työtä.

Vastaavan kuraattorin työssä korostuvat ihmissuhdetaitovaatimukset; kunnioittava, läsnäoleva ja tasa-arvoinen asiakkaan kohtaaminen sekä toisen ihmisen tilanteen ja käyttäytymisen ymmärtäminen, voimavarojen ja selviytymisen tukeminen.

### 4.2 Työolosuhteet

Työ on liikkuvaa ja siihen kuuluu päivittäisiä siirtymisiä eri koulujen/oppilaitosten ja yhteistyötahojen välillä. Työtilat ja työvälineet vaihtelevat toimipisteittäin, jolloin mm. ergonomiset puutteet korostuvat. Työskentelymateriaaleja ja tietokonetta joutuu kuljettamaan mukana. Joissakin työpisteissä on vaarana altistuminen sisäilmaongelmille. Työtilan käytöstä joudutaan usein käymään neuvotteluja ja tekemään kompromisseja muiden henkilöiden kanssa.

* yksin oman alansa asiantuntijana toimiminen koulu- ja oppilaitosyhteisössä
* työskenteleminen useissa eri koulu- ja oppilaitosyhteisöissä, suuri oppilas- ja opiskelijamäärä
* jatkuvat toimintaympäristön muutokset
* yhteistyötahojen suuri määrä; opetus-, sosiaali- ja terveystoimen rajapinnoilla työskenteleminen
* jatkuva ongelmatilanteisiin paneutuminen ja saatavilla oleminen kouluilla ja oppilaitoksissa
* turvattomuuden tunteen lisääntyminen työtehtävissä
* tehtävän hoitamiseen liittyvät lakisääteiset määräajat
* työn rajaaminen ja priorisointi